ai4bharat/Pralekha huggingface dataset:
کامرس اور صنعت کی وزارتہ
مرکز برائے تجارت و سرمایہ کاری قانون  نے اپنی پانچویں سالگرہ منائی اور سی ٹی آئی ایل کے میگزین کا پانچواں سالنامہ جاری کیا
انڈین انسٹی ٹیوٹ آف فارن ٹریڈ  نئی دلی کے مرکز برائے تجارت وسرمایہ کاری قانون  نے نئی دلی کے رفیع مارگ پرواقع کانسٹی ٹیوشن کلب آف انڈیا میں دو اگست 2022 کو اپنی پانچویں سالگرہ منائی اور سی ٹی آئی ایل میگزین کا پانچواں سالنامہ جاری کیا۔
یہ تقریب سی ٹی آئی ایل کے قیام کے پانچ سال مکمل ہونے اور بین الاقوامی تجارت اور سرمایہ کاری قانون سے متعلق معاملات کاٹھوس اورتفصیلی تجزیہ فراہم کرنے کے لئے منعقد کی گئی ۔ سی ٹی آئی ایل کا قیام حکومت ہند کے کامرس کے محکمے کے ذریعہ کیا گیا تھا جس کا مقصد بھارت میں بین الاقوامی تجارت وسرمایہ کاری قانون کی صلاحیت پیدا کرنا اور تجارت اور سرمایہ کاری پر معلومات کے ایک مرکز کے طورپر فروغ دینا ہے۔ گزرتے ہوئے وقت کے ساتھ سی ٹی آئی ایل عالمی اقتصادی قانو ن کے معاملات میں ایک لیڈر کے طورپر ابھرا ہے ۔سی ٹی آئی ایل نے بہت سی کانفرنسوں ، فریقین کی مشاورتوں ، سمیناروں اورتربیتی پروگراموں کا بھی انعقاد کیا ۔
تقریب میں مہمان خصوصی ، حکومت ہند کے کامرس کےسکریٹری جناب بی وی آر سبرامنیم نے ‘‘ ڈبلیو ٹی او اور ایم سی -12 سے متعلق بھارت کا نظریہ ’’ پر ایک کلیدی خطبہ دیا۔ اس خطبے میں ‘‘سود اکروانے والے ’’ کے طور پر بھارت کے کلیدی تعاون اور کامیابی کو اجاگر کرتے ہوئے جنیوا میں ڈبلیو ٹی او کی حالیہ بارہویں وزارتی کانفرنس کے دوران اپنے مفادات کا تحفظ کرتے ہوئے آئی یو یو کی روک تھام کو اجاگر کیا۔ انہوں نے صنف ، محنت اور ماحولیات جیسے امور پر مثبت بات چیت کے ذریعہ کثیرجہتی تبادلہ خیال میں بھارت کے اہم رول کو اجاگر کیا۔
ڈبلیو ٹی او میں بھارت کے سابق سفیر اور ڈبلیو ٹی او کے اپیلی ادارے کے سابق چیئر مین ،سفیر اجل سنگھ بھاٹیہ نے ‘‘ بین الاقوامی تجارتی قوانین میں اپیل کی وکالت : بینچ کے نظریات ’’ کے موضوع پر سالانہ لیکچر دیا۔ لیکچر میں ڈبلیو ڈی او کے اپیلی ادارے کے چیئر مین کے طورپر جناب بھاٹیہ نے اپنے تجربات بیان کئے ۔ انہوں نے ڈبلیو ٹی او کے تنازعات کو حل کرنے کے ادارے  کے اپیل کرنے کے طریقہ کار اور ان پر عمل درآمد کے بارے میں معلومات فراہم کیں۔ انہوں نے عوامی بین الاقوامی قانون اور بین الاقوامی تجارتی قانون کے درمیا ن تعلق کو اجاگر کیا جسے ڈبلیو ٹی او کے ڈی ایس بی نظام کے ذریعہ بہت تقویت ملی ہے۔
حکومت ہند کی کامرس اور صنعت کی وزارت کے محکمہ کامرس میں ایڈیشنل سکریٹری جناب امت یادو نے ‘‘ تجارتی پالیسی سازی میں تعلیمی تھنک ٹینک کا کردار ’’ پر خصوصی خطبہ دیا۔ انہوں نے اپنے خطبے میں پالیسی سازی میں تعلیمی اداروں کی شمولیت کی اہمیت اور کامرس کے محکمے کے ذریعہ قائم کردہ سی آرآئی ٹی مراکز اور اور خاص طورپر سی ٹی آئی ایل کے ذریعہ فراہم کی جانے والی امداد کو اجاگر کیا۔ انہوں نے مراکز کے ذریعہ ادارہ جاتی میموری قائم کرنے کی اہمیت پرزوردیا تاکہ حکومت معلومات پر مبنی فیصلے کرسکے۔
مرکز برائے تجارت وسرمایہ کاری قانون کے ہیڈ اور پروفیسر ، جیمس جے نیدم پارہ نے خیر مقدمی خطبہ دیا اور حالیہ ایف ٹی اے مذاکرات میں تعاون سمیت گزشتہ پانچ برسوں میں سی ٹی آئی ایل کے ذریعہ ادا کئے گئے رول پر تبادلہ خیال کیا۔ انہوں نے کامرس کے محکمے اور آئی آئی ایف ٹی کے ذریعہ سینٹر کی مدد کرنے کے لئے قیادت کا شکریہ اداکیا۔اس کے بعد آئی آئی ایف ٹی کے وائس چانسلر پروفیسر منوج پنت نے خطبہ دیا ۔ انہوں نے ملک میں اکیڈمی اور تجارتی پالیسی میں رابطہ قائم کرنے کے منفرد تجربے کے لئے سی ٹی آئی ایل کے کام کی ستائش کی ۔ تقریب ا ختتام شکریہ کے ساتھ ہوا جس کے بعدعشائیہ کا اہتمام کیا گیا۔
وزارت سیاحت
میڈیکل اور صحت مندی سے متعلق سیاحت کے لیے قومی حکمت عملی اور روڈ میپ بھارت کو صحت مندی کے مقام کے لئے ایک برانڈ کے طور پر فروغ دینے پر توجہ مرکوز کرتے ہیں: جناب جی. کشن ریڈی
ملک میں میڈیکل ٹورزم کو فروغ دینے کے لیے156 ملکوں کے شہریوں کے لئے ای میڈیکل ویزا کی سہولت فراہم کی گئی ہے
سیاحت کی وزارت نے ملک کی ترقی میں تیزی لانے کی صلاحیت والے اہم شعبوں کے طور پر میڈیکل ویلیوٹریول اور صحت مندی سے متعلق سیاحت کو تسلیم کرتے ہوئے بھارت کو ایک میڈیکل و صحت مندی سے متعلق سیاحتی مقام کے طور پر فروغ دینے کے لئے قدم اٹھائے ہیں۔
وزارت صحت نے بھارت کو میڈیکل اور صحت مندی سے متعلق سیاحتی مقام کے طور پر فروغ دینے کے لئے حکومت کی وزارتوں، ریاستی حکومتوں اور نجی شعبے کے درمیان ایک مضبوط ڈھانچہ اور تال میل قائم کرنے سے متعلق میڈیکل اور صحت مندی سے متعلق سیاحت کے لئے ایک قومی حکمت عملی اور روڈمیپ تیار کیا ہے۔
حکمت عملی سے متعلق یہ دستاویزمندرجہ ذیل اہم ستونوں پر توجہ مرکوز کرتی ہے:
- بھارت کے لئے صحت مندی سےمتعلق ایک مقام کے طور پر ایک برانڈکو فروغ دینا۔
- میڈیکل اور صحت مندی سےمتعلق سیاحت کے لئے ایکوسسٹم کو مضبوط بنانا
- آن لائن میڈیکل ویلیو ٹریول  پورٹل قائم کرکے ڈیجیٹلائزیشن کو فعال بنانا
- میڈیکل ویلیو ٹریول کے لئے رسائی میں اضافہ کرنا
- صحت مندی سے متعلق سیاحت کو فروغ دینا
- گورننس اور ادارہ جاتی فریم ورک
میڈیکل ٹورزم کو فروغ دینے کے مقصد کو آگے بڑھانے کے لئے ڈیڈیکیٹڈ ادارہ جاتی ڈھانچہ فراہم کرنے کے لئے وزارت صحت نے عزت مآب وزیرسیاحت کی صدارت میں ایک قومی میڈیکل اور صحت مندی سے متعلق سیاحتی بورڈ تشکیل دیا ہے۔
وزارت صحت اپنی جاری سرگرمیوں کے تحت ملک کے مختلف سیاحتی مقامات اورپروڈکٹس کو فروغ دینے کے لیے 'انکریڈیبل انڈیا' برانڈ لائن کے تحت بیرونی ممالک کے اہم اور ممکنہ بازاروں میں عالمی پرنٹ، الیکٹرانک اور آن لائن میڈیا مہم چلاتی ہے۔ میڈیکل ٹورزم کے موضوعات سمیت مختلف موضوعات پر وزارت کے سوشل میڈیا اکاؤنٹس کے ذریعے باقاعدہ طور پر ڈیجیٹل پروموشنز بھی کیے جاتے ہیں۔
اس کے علاوہ 'میڈیکل ویزا' کی بھی شروعات کی گئی ہے جسے علاج کے لیے بھارت آنے والے غیر ملکی مسافروں کو خاص مقصد کے لیےفراہم کیا جا سکتا ہے۔ بھارتی حکومت ملک میں میڈیکل ٹورزم کو فروغ دینے کے لئے 156 ممالک کے شہریوں کو ای میڈیکل ویزا کی سہولت فراہم کر رہی ہے۔
وزارت سیاحت مارکیٹنگ ڈیولپمنٹ اسسٹنس اسکیم کے تحت این اے بی ایچ کی طرف سے منظورشدہ میڈیکل ٹورزم خدمات فراہم کرنے والوں کو میڈیکل / سیاحتی میلوں، میڈیکل کانفرنسوں، صحت مندی سے متعلق کانفرنسوں، طبی میلوں اورمتعلقہ روڈ شوز میں حصہ لینے کے لیے مالی مدد فراہم کرتی ہے ۔ گزشتہ چار مالی سال کے دوران مارکیٹنگ ڈویلپمنٹ اسسٹنس اسکیم کے تحت صحت سے متعلق سیاحتی خدمات فراہم کرنے والوں اور میڈیکل خدمات فراہم کرنے والوں کو 17,70,499 روپے کی مالی مدد جاری کی گئی ہے۔
کووڈ-19کے اثرات کو کم کرنے کے لیے، حکومت نے ملک میں سیاحت کے شعبے کو پھر سے پٹری پر لانے کے لیے مختلف اقدامات کا اعلان کیا ہے، جس میں میڈیکل اور صحت مندی سے متعلق سیاحت شامل ہے۔
یہ اطلاع وزیر سیاحت جناب جی کشن ریڈی نے آج لوک سبھا میں ایک سوال کے تحریری جواب میں دی ہے۔
وزارت دفاع
آسٹریلیا کے فوجی سربراہ نے لونگے والا کا دورہ کیا ، پوکھرن میں واقع انٹیگریٹڈ فائر پاور مظاہرے کا معائنہ کیا
آسٹریلیا کے فوجی سربراہ لیفٹیننٹ جنرل رچرڈ میکسویل بر اے او ، ڈی ایس سی ، ایم وی او اس وقت 8 مارچ 2022 سے بھارت کے چار روزہ دورے پر ہیں۔
آسٹریلیا کے فوجی سربراہ نے 10 مارچ 2022 کو راجستھان میں لونگے والا، پوکھرن اور جودھ پور کا دورہ کیا۔ لونگے والا پہنچنے پر آسٹریلیا کے فوجی سربراہ کا ڈیزرٹ کورپس کے جی او سی لیفٹیننٹ جنرل راکیش کپور نے استقبال کیا، جس کے بعد انہوں نے 1971 میں ہوئی بھارت -پاکستان جنگ میں بھارتی فوج کے شہید ہوئے جوانوں کی یاد میں لونگے والا جنگی یادگار پر خراج عقیدت پیش کیا۔ انہوں نے ’جنگی یادگاروں ‘ کی تعمیر اور اس کی دیکھ بھال اور بھارتی جوانوں کی قدرتوں اور شجاعت کا نظارہ کرنے کے لئے عام آدمی کی رسائی کے لئے ایک پل کا کام کرنے پر بھارتی فوج کی کوششوں کو سراہا۔
لیفٹیننٹ جنرل رچرڈ میکسویل بر نے پوکھرن میں واقع فیلڈ فائرنگ رینج کا بھی دورہ کیا جہاں انہوں نے آرمر، آرٹلری، انفنٹری اور ہوابازی کے اثاثوں سے متعلق مشترکہ ہتھیار چلانے سے متعلق مشق میں آپریشنل ترکیبوں کو انجام دیتے ہوئے گھریلوہتھیار پلیٹ فارم کے مظاہرے کا معائنہ کیا۔ دورہ کرنے والے جنرل نے بھارتی جوانوں کی مضبوطی اور تعیناتی کے مختلف علاقوں اوردشوار گزار ترائی اور مشکل حالات میں کام کرنے کی ان کی صلاحیت کی تعریف کی۔
امور داخلہ کی وزارت
جموں کشمیر اور لداخ کے مرکز کے انتظام والے علاقوں کے سرکاری ملازمین کے لئے تقریباً 4800 کروڑ روپے مالیت کے ساتویں مرکزی تنخواہ کمیشن بھتے منظور کئے گئے
جموں و کشمیر اور لداخ کے علاقوں میں 8 میڈیکل کالجز اور جموں اور سری نگر میں ایمس جیسے دو اداروں کو منظوری: جی کرشنا ریڈی
نئی دہلی، 10 دسمبر 2019، داخلی امور کے مرکزی وزیر مملکت جناب جی کشن ریڈی نے لوک سبھا میں جموں و کشمیر اور لداخ کے نئے تشکیل شدہ مرکز کے زیر انتظام علاقوں کی ترقی سے متعلق ایک سوال کے تحریری جواب میں بتایا کہ حکومت سابقہ ہند، جموں اور کشمیر ریاست کے ساتھ ساتھ نو تشکیل شدہ جموں کشمیر کے مرکزی انتظام والے علاقوں اور مرکز کے زیر انتظام لداخ کی مجموعی ترقی کے لئے پوری طرح عہد بستہ ہے ۔
جناب ریڈی نے ایوان کو مطلع کیا کہ ساتویں مرکزی پے کمیشن  بھتے مثلاً چلڈرن ایجوکیشن الاؤنس، ہاؤس الاؤنس ، ٹرانسپورٹ الاؤنس، ایل ٹی سی، طے شدہ میڈیکل الاؤنس ، جو اس وقت کی جموں کشمیر ریاست میں ساڑھے چار لاکھ ریاستی سرکاری ملازمین کو نہیں دیئے گئے تھے، اب منظور کئے گئے ہیں جن کی مالیت تقریباً 4800 کروڑ روپے ہے اور یہ ان سبھی ملازمین کے لئے ہے جو 31 اکتوبر 2019 میں جموں کشمیر اور لداخ کے مرکز کے زیر انتظام علاقے تشکیل دیئے جانے کے بعد سے کام کررہے ہیں۔ چونکہ اب نوتشکیل شدہ مرکز کے زیر انتظام علاقوں کا وجود قائم ہوگیا ہے لہذا سبھی ساتویں سنٹرل پے کمیشن اور دیگر بھتے دونوں مرکز کے زیر انتظام علاقوں کے تمام ملازمین کےلئے دستیاب ہوں گے۔
جناب ریڈی نے مزید بتایا کہ 31 اکتوبر 2019 کو دو مرکز کے زیر انتظام علاقوں کی تشکیل کے بعد ٹیکسوں کے شیئر اور چودھویں مالیاتی کمیشن کی گرانٹس کے باقی شیئر کے طور پر 14559.25 ان دونوں مرکز کے زیر انتظام علاقوں میں تقسیم کئے گئے ہیں جو اس وقت کی جموں کشمیر ریاست کو دیئے گئے تھے۔ ان میں سے اب تک 2944.31 کروڑ روپے پہلے ہی جموں کشمیر کے مرکز کے زیر انتظام علاقے کو جاری کئے گئے ہیں اور لداخ کے مرکز کے زیر انتظام علاقے کو 1275.99 کروڑ روپے جاری کئے گئے ہیں۔
دفعہ 35 اے اور دیگر آئینی ابہام کے پیش نظر ان خطوں کے عوام کو تمام حقوق سے محروم رکھا گیا تھا جو آئین میں درج ہیں۔ اس کے علاوہ مختلف مرکزی قوانین کے دیگر فائدوں سے بھی محروم رکھا گیا تھا جو ملک میں دیگر شہریوں کو حاصل ہیں۔ پارلیمنٹ کی سفارش کی بنیاد پر دفعہ 370 کے تحت صدر جمہوریہ کی جانب سے جاری کئے گئے اعلانیہ کے بعد اور جموں کشمیر اور لداخ کی مرکز کے زیر انتظام علاقوں کے طور پر تشکیل نو کے بعد اس طرح کے تمام پہلوؤں سے نمٹا گیا اور اب جموں و کشمیر اور لداخ خطے ملک کے دیگر حصوں کے طرح ترقی کرسکتے ہیں۔
مرکز کی اسپانسر والی اسکیم کے تحت حکومت نے جموں و کشمیر اور لداخ خطوں میں 8 میڈیکل کالجوں کے قیام کو منظوری دی ہے۔ یہ میڈیکل کالجز جو نفاذ کے مختلف مرحلوں میں ہے، جموں کشمیر میں ڈوڈہ ، کٹھوعہ، بارہمولہ، اننت ناگ، راجوری، اودھم پور، ہنڈواڑہ،  کے ضلعوں میں قائم کئے جائیں گے اور لداخ میں لیہ ضلع میں قائم ہوگا۔ مرکزی وزیر مملکت نے بتایا کہ حکومت نے جموں اور سری نگر میں ایمس کی طرح دو اداروں کی تشکیل کو بھی منظوری دے دی ہے۔
۔۔۔۔۔۔۔۔۔۔۔
U- 5589
(Visitor Counter : 68
ریلوے کی وزارت
ریلوے کی وزارت نے 196 جوڑی ’’فیسٹول اسپیشل‘‘ خدمات کو منظوری دی
یہ فیسٹول اسپیشل ریل گاڑیاں 20 اکتوبر 2020 اور 30 نومبر 2020 کے دوران چلائی جائیں گی
ان فیسٹول اسپیشل خدمات کا کرایہ وہی ہوگا جو خصوصی ریل گاڑیوں کا ہوتا ہے
نئی دہلی، 13 /اکتوبر 2020 ۔ تہواروں کے سبب ہونے والی بھیڑ بھاڑ سے نمٹنے کے لئے ریلوے کی وزارت نے بھارتی ریلویز کے نیٹ ورک میں 196 جوڑی  ’’فیسٹول اسپیشل‘‘ خدمات کو منظوری دی ہے، جو 20 اکتوبر 2020 سے 30 نومبر 2020 کے دوران چلائی جائیں گی۔ ان فیسٹول اسپیشل خدمات کا کرایہ وہی ہوگا جو اسپیشل ریل گاڑیوں کا ہوتا ہے۔
زونل ریلویز پہلے ہی ان گاڑیوں کے چلنے کے نظام الاوقات کا اعلان کریں گی۔
ان ٹرینوں کی فہرست درج ذیل لنک میں دی گئی ہے۔
منظور شدہ 196 جوڑی ریل گاڑیوں کا لنک
Link of 196 pairs trains approved.
امور داخلہ کی وزارت
وزارت داخلہ نے خصوصی مہم دوئم کا کامیابی کے ساتھ انعقاد کیا
وزارت داخلہ نے 02 اکتوبر سے 31 اکتوبر 2022 تک خصوصی مہم دوئم کا کامیابی کے ساتھ انعقاد کیا ۔ یہ خصوصی مہم دوئم صفائی مہم کے ایک حصے کے طور پر 11,559 جگہوں پر چلائی گئی جن میں عوامی انٹرفیس والے فیلڈ اور آؤٹ اسٹیشن دفاتر شامل ہیں۔ ان میں مختلف زمروں میں زیر التوا معاملات جیسے ممبرپارلیمنٹ کے حوالہ جات، پارلیمانی یقین دہانیوں، آئی ایم سی حوالہ جات، ریاستی حکومت کے حوالہ جات، پی ایم او کے حوالہ جات، عوامی شکایات اور پی جی اپیلوں کو بھی موثر طریقے سے نمٹا یا جانا شامل ہیں ۔
خصوصی مہم دوئم کے دوران وزارت اور اس سے منسلک/ زیرنگراں دفاتر کے اندر جائزہ لینے کے لیے کل 5.15 لاکھ فائلوں کی نشاندہی کی گئی۔ ان میں سے 4.77 لاکھ فائلوں کا جائزہ لیا گیا ہے اور 2.81 لاکھ فائلوں کو ختم کیا گیا ہے۔
کباڑ کو ٹھکانے لگانے سے اب تک 1,40,99,510 روپے کی آمدنی ہوچکی ہے۔ اور 90,525 مربع فٹ جگہ بھی خالی کر ادی گئی ہے۔
خصوصی مہم دوئم کے ابتدائی مرحلے کے دوران ازالے کے لیے کل 5,126 عوامی شکایات اور اپیلوں کی نشاندہی کی گئی، جن میں سے 4,708 عوامی شکایات اور اپیلوں کا مؤثر طریقے سے ازالہ کیا جا چکا ہے۔
مرکزی مسلح پولیس فورس ، دہلی پولیس اور منسلک/ ماتحت دفاتر کے ذریعہ 2,000 سے زیادہ ٹویٹس پوسٹ کیے گئے ہیں، جن میں سے 200 سے زیادہ ٹویٹس کو وزارت کے پی آئی بی ٹویٹر ہینڈل @ PIBHomeAffairs سے دوبارہ ٹویٹ کیا گیا ہے۔
خصوصی مہم دوئم کے تعلق سےکچھ تصاویر
نارتھ بلاک بیڈمنٹن کورٹ کے پہلی اوربعد کی تصاویر
تنڈوا این کے ایس ٹی پی پی ، مرکزی دفتر کی پہلی اور بعد کی تصویریں
نارتھ بلاک کوریڈور کی پہلی اور بعد کی تصاویر
جموں، این سی بی دفتر کے کمرے کی پہلی اوربعد کی تصاویر
شیلونگ لیت کورمیں صفائی ستھرائی آؤٹ ڈور کارروائیاں
اروناچل پردیش چانگ لانگ میں صفائی ستھرائی کے آؤٹ ڈورکارروائیاں
ٹاور مورچہ ایچ کیو آر / 153 بی این کے نزدیک صفائی ستھرائی کی کارروائیاں
جھیلم دریا کے علاقے 53 بی این کے نزدیک صفائی ستھرائی سے متعلق کارروائیاں
جل شکتی وزارت
سوچھتا ہی سیوا مہم
جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک سوال کے تحریری جواب میں دی کہ سوچھتا ہی سیوا  2022 مہم کا انعقاد 15 ستمبر 2022 سے 2 اکتوبر 2022 تک کیا گیا تھا۔ سوچھتا ہی سیوا مہم کی نمایاں خصوصیات یہ تھیں: روایتی کچرے کی صفائی پر توجہ مرکوز کرنا، صفائی کی سرگرمیوں میں شہریوں کی زیادہ سے زیادہ شرکت اور سوچھ بھارت مشن-گرامین مرحلہ دوم کی رفتار کو تیز کرنا۔
تمام ریاستوں/ مرکز کے زیر انتظام علاقوں سے درخواست کی گئی تھی کہ وہ گاؤں کی بصری صفائی پر ریاست گیر ایس ایچ ایس مہم کا اہتمام کریں جس پر توجہ مرکوز کرتے ہوئے گاؤں کے ارد گرد پھینکے جانے والے کوڑے کو صاف کیا جائے۔ تمام ریاستوں/ مرکز کے زیر انتظام علاقوں نے مہم میں حصہ لیا۔
مہم کے دوران، جیسا کہ آن لائن مربوط مینجمنٹ انفارمیشن سسٹم  کے ذریعے ریاستوں/مرکز کے زیر انتظام علاقوں کی طرف سے اطلاع دی گئی ہے، ریاستوں/مرکز کے زیر انتظام علاقوں کی طرف سے شروع کی گئی صفائی کی سرگرمیوں پر 9,81,64,124 لوگوں نے شرم دان میں حصہ لیا۔ 1,59,438 گرام پنچایتوں نے واحد استعمال والے پلاسٹک  پر پابندی عائد کرنے کی قرارداد پاس کی۔ کھلے میں رفع حاجت سے پاک  پلس اجزاء پر سرپنچ سمواد میں 1,68,425 سرپنچوں نے حصہ لیا۔ 14,80,689 کچرے کی روایتی جگہوں کو صاف کیا گیا۔
ایس ایچ ایس کو سوچھ بھارت مشن-گرامین کے تحت انفارمیشن، ایجوکیشن اینڈ کمیونیکیشن  کے حصے کے طور پر منظم کیا گیا تھا، جس کے لیے پروگرام اجزاء کے لیے کل فنڈنگ کا 3 فیصد ریاستوں/مرکز کے زیر انتظام علاقوں کے ذریعے استعمال کیا جا سکتا ہے۔ لہذا، ایس ایچ ایس کے لیے ریاستوں/ مرکز کے زیر انتظام علاقوں کو کوئی علیحدہ فنڈز منظور/جاری نہیں کیے گئے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 56
صدر جمہوریہ کا سکریٹریٹ
صدر جمہوریہ ہند کل مدھیہ پردیش کا دورہ کریں گی
صدر جمہوریہ ہند محترمہ درپدی مرمو کل  مدھیہ پردیش کا دورہ کریں گی۔ اپنے ایک روزہ دورے میں صدر جمہوریہ اندور میں انڈیا اسمارٹ سٹیز کنکلیو 2023 میں شرکت کریں گی اور جبل پور میں مدھیہ پردیش ہائی کورٹ کی نئی عمارت کا سنگ بنیاد رکھیں گی۔
ارضیاتی سائنس کی وزارت
دہلی ۔ این سی ٹی میں ہو ا کی کوالٹی 6 اور 7 جون کو معتدل زمرے میں برقرار رہنے کی توقع ہے
ہوا کی کوالٹی 8جون 2021 کو خراب ہونے اور اس کے معتدل سے خراب زمرے میں آنے کی توقع ہے
نئی دہلی، 6 جون 2021، بھارتی محکمہ موسمیات کے موسم کی پیش گوئی کرنے والے قومی مرکز کے مطابق:
ہوا کا پیٹرن اور وینٹی لیشن انڈیکش پیش گوئی
پیش گوئی کے مطابق وینٹی لیشن کے ساتھ دہلی میں ہوا کے بہاؤ کی پیش گوئی اور موسم کی پیش گوئی درج ذیل ہے:
دہلی ۔ این سی ٹی میں ہو ا کی کوالٹی 6 جون اور 7 جون کو معتدل زمرے میں برقرار رہنے کی توقع ہے۔ ہوا کی کوالٹی 8جون 2021 کو خراب ہونے اور اس کے معتدل سے خراب زمرے میں آنے کی توقع ہے۔ہوا میں آلودگی پی ایم 10 رہے گی۔ تیز ہواؤں سے مقامی دھول اڑے گی اور دوسرے علاقے سے دھول آئے گی۔ اس کے بعد کے پانچ دنوں کے دوران ہوا کی کوالٹی معتدل سے خراب کے زمرے میں رہنے کی توقع ہے۔
زیادہ تر ہوا کے جنوب مغرب کی سمت سے دہلی میں آنے کی توقع ہے۔ ہوا کی رفتار 10 16 کلو میٹر فی گھنٹہ رہے گی اور آسمان پر جزوری طور پر بادل رہیں گے اور 7 جون کو بہت ہلکی بارش کا امکان ہے۔ 8 جون 2021 کو دلی کی مغربی سمت سے ہوا چلنے کی توقع ہے جس کی رفتار 28 کلو میٹر فی گھنٹہ تک رہے گی۔ آسمان عام طور پر صاف رہے گا اور دن میں تیز ہوائیں  فی گھنٹہ چلنے کی توقع ہے۔
تیز ہواؤں سے مقامی دھول اڑے گی اور دوسرے علاقے سے دھول آئے گی۔اس طرح عام طور پر آلودگی کی سطح پی ایم 10 رہے گی۔
پیش گوئی کے جائزےکی تفصیلات اور تصدیق https://ews.tropmet.res.in پر دیکھی جاسکتی ہیں۔

مقامات مخصوص کی پیش گوئی اور انتباہ کے لیے براہ مہربانی موسم ایپ ، ایگرو میٹ زراعت سے متعلق مشورے کے لئے میگھ دوت ایپ ، بجلی کرکنے کے انتباہ کے لئے دامنی ایپ ڈاؤن لوڈ کریں اور ضلع وار انتباہ کے لئے اسٹیٹ ایم سی/ آر ایم سی ویب سائٹ دیکھیں۔
۔۔۔۔۔۔۔۔۔۔۔
ش ح۔ا گ۔ن ا۔
U- 5182
(Visitor Counter : 146
وزارت خزانہ
حکومت سنگل سکیورٹیز مارکیٹس کوڈ متعارف کرائے گی
حکومت جی آئی ایف ٹی – آئی ایف ایس سی میں عالمی معیار کے فِن-ٹیک ہب کے فروغ میں مدد کرے گی
پرچیز انویسٹمنٹ گریڈ ڈیبٹ سکیورٹیز کے لئے مستقل ادارہ جاتی ڈھانچہ قائم کیا جائے گا
ویئر ہاؤسنگ ڈیولپمنٹ اینڈ ریگولیٹری اتھارٹی، ایک کموڈیٹی مارکیٹ ایکو سسٹم ارینجمنٹ قائم کرے گی
سبھی مالی سرمایہ کاروں کے حق کے طور پر ایک سرمایہ کار چارٹر تیار کیا جائے گا
سولر انرجی کارپوریشن آف انڈیا کو 100 کروڑ روپئے اور انڈین رینیوایبل انرجی ڈیولپمنٹ ایجنسی کو 15000 کروڑ روپئے کا سرمایہ دیا جائے گا
نئی دہلی، یکم فروری 2021 ۔ خزانہ اور کارپوریٹ امور کی مرکزی وزیر محترمہ نرملا سیتا رمن نے آج پارلیمنٹ میں مرکزی بجٹ 22-2021 پیش کرتے ہوئے اعلان کیا کہ حکومت سیبی  ایکٹ 1992، ڈیپوزیٹریز ایکٹ 1996، سکیورٹیز کانٹریکٹس  ایکٹ 1956 اور گورنمنٹ سکیورٹیز ایکٹ 2007 کے التزامات کو ایک معقول سنگل سکیورٹیز مارکیٹس کوڈس کی شکل میں جمع کرے گی۔
حکومت جی آئی ایف ٹی – آئی ایف ایس سی میں عالمی معیار کے فِن – ٹیک کے فروغ میں مدد کرے گی۔
دباؤ کے وقت کے دوران کارپوریٹ بونڈ بازار میں حصہ داروں کے درمیان اعتماد پیدا کرنے اور عام طور پر سیکنڈری مارکیٹ لیکویڈیٹی میں اضافہ کرنے کے لئے مرکزی بجٹ 21-2021 ایک مستقل ڈھانچہ کے قیام کی تجویز پیش کرتا ہے۔ مجوزہ ادارہ دباؤ اور عام دنوں، دونوں طرح کے حالات میں انویسٹمنٹ گریڈ ڈیبٹ سکیورٹیز کی خرید کرے گا اور بونڈ مارکیٹ کے فروغ میں مدد کرے گا۔
وزیر خزانہ نے مزید کہا کہ بجٹ 18-2019 میں حکومت نے ملک میں ریگولیٹیڈ ایکسچینجیز کا نظام قائم کرنے کی اپنی خواہش کا اظہار کیا تھا۔ اس مقصد کے حصول کی خاطر سیبی  کو ایک ریگولیٹر کی شکل میں نوٹیفائی کیا جائے گا اور ویئر ہاؤسنگ ترقیاتی و انضباطی اتھارٹی  کو والٹنگ، تجزیے، لاجسٹکس اور ویئر ہاؤسنگ سمیت ایک کموڈیٹی مارکیٹ ایکو سسٹم ارینجمنٹ یعنی جنس بازار ماحولیاتی نظام بندوبست کے قیام کے لئے، مضبوط بنایا جائے گا۔
سرمایہ کاروں کو تحفظ فراہم کرنے کے مقصد کے ساتھ وزیر خزانہ نے سبھی مالی مصنوعات کے معاملے میں سبھی مالی سرمایہ کاروں کے حق کے طور پر ایک سرمایہ کار چارٹر متعارف کرانے کی تجویز پیش کی ہے۔
غیر روایتی توانائی شعبے کو زیادہ فروغ دینے کے لئے وزیر خزانہ نے کہا کہ حکومت بھارت کے شمسی توانائی کارپوریشن کو 1000 کروڑ روپئے اور انڈین رینیو ایبل انرجی ڈیولپمنٹ ایجنسی یعنی بھارت کی قابل تجدید توانائی کے فروغ کی ایجنسی کو 1500 کروڑ روپئے کا اضافی سرمایہ فراہم کرے گی۔
ش ح۔ م م۔ م ر
U-NO. 1027
(Visitor Counter : 169
امور صارفین، خوراک اور عوامی تقسیم کی وزارت
نیشنل پورٹیبلٹی پلیٹ فارم، ’ایک قوم ایک راشن کارڈ‘ میں شامل ہوئیں پانچ نئی ریاستیں ؍ مرکز کے زیر انتظام علاقے، پلیٹ فارم سے جڑنے والی ریاستوں کی تعداد 17 ہوئی
اپنے موجودہ راشن کارڈ کے ان 17 ریاستوں ؍ مرکز کے زیر انتظام علاقوں میں کسی بھی جگہ سے راشن خرید سکیں گے 60 کروڑ این ایف ایس اے کے مستفیدین
نئی دہلی، یکم مئی 2020 ۔ صارفین امور، خوراک اور عوامی نظام تقسیم کے مرکزی وزیر جناب رام ولاس پاسوان نے ’ایک قوم ایک راشن کارڈ‘ کے تحت قومی کلسٹر کے ساتھ پانچ ریاستوں اور مرکز کے زیر انتظام علاقوں یعنی اترپردیش، بہار، پنجاب، ہماچل پردیش، دادر و نگر حویلی نیز دمن و دیو کو جوڑنے کو منظوری دے دی ہے۔ قومی کلسٹر کی 12 ریاستیں - آندھرا پردیش، گوا، گجرات، ہریانہ، جھارکھنڈ، کیرالہ، کرناٹک، مدھیہ پردیش، مہاراشٹر، راجستھان، تلنگانہ اور تری پورہ پہلے ہی جڑ چکی ہیں۔ ’ایک قوم ایک راشن کارڈ‘ پلیٹ فارم کے تحت راشن کارڈ کی قومی سطح پر پورٹیبلیٹی کے نفاذ کی پیش رفت کا جائزہ لیتے ہوئے جناب پاسوان نے قومی کلسٹر کے ساتھ ان پانچ نئی ریاستوں ؍ مرکز کے زیر انتظام علاقوں کی مطلوبہ تکنیکی تیاریوں کا جائزہ لیا۔
اس کے ساتھ ہی قومی ؍ بین ریاستی پورٹیبلٹی کی سہولت 17 ریاستوں ؍ مرکز کے زیر انتظام علاقوں کے تقریباً 60 کروڑ این ایف ایس اے مستفیدین کو دستیاب ہوگی اور وہ ’ایک قوم، ایک راشن کارڈ‘ پلیٹ فارم کے تحت اپنے موجودہ راشن کارڈ کا استعمال کرکے ان 17 ریاستوں ؍ مرکز کے زیر انتظام علاقوں میں کسی بھی جگہ پر اپنی پسند کی سستی قیمت والی دکان ایف پی ایس سے اپنے حصے کا کوٹہ خرید سکتے ہیں۔
محکمہ نے نیشنل پورٹیبلٹی کے نفاذ کے لئے گھریلو رہنما ہدایات ؍ ہدایت نامہ مشترک کیا ہے، تاکہ ان 5 ریاستوں ؍ مرکز کے زیر انتظام علاقوں کے افسروں ؍ تکنیکی ٹیموں کو مطلوبہ اورینٹیشن ٹریننگ بھی دی ہے۔ اس کے علاوہ جہاں یہ بتایا گیا کہ پانچ نئی ریاستوں کو بین ریاستی لین دین کے لئے ویب سروسیز کی ضرورت ہے اور مرکزی – ڈیش بورڈ کے ذریعے فوری اثر سے ان کی نگرانی شروع کردی گئی ہے، وہیں متعلقہ سبھی 17 ریاستوں ؍ مرکز کے زیر انتظام علاقوں سے آج سے ہی یا جلد از جلد ایک ہی کلسٹر میں باقاعدہ طور پر بلا روک ٹوک بین ریاستی ؍ قومی پورٹیبلٹی شروع کرنے کی درخواست کی گئی ہے۔ اس کا انحصار ان کی علاقائی تیاریوں پر ہوگا۔
ساتھ ہی ایک قوم ایک راشن کارڈ پلان کے تحت دیگر ریاستوں ؍ مرکز کے زیر انتظام علاقوں میں ان کی تیاریوں کی بنیاد پر قومی سطح پر پورٹیبلٹی کی توسیع کی سمت میں بھی کوشش کی جارہی ہے۔
بندرگاہوں، جہاز رانی اور آبی راستوں کی وزارت
یوگا دماغ اور جسم کو فروغ دیتا ہے: جناب سربانند سونووال
وزیرموصوف، اروناچل پردیش کی خوبصورت زیرو وادی میں یوگا اتسو میں شامل ہوئے
زیرو وادی یوگا اتسو یوگا کے بین الاقوامی دن، 2022 کی 12 دن کی الٹی گنتی کا حصہ ہے
نئی دہلی،9 جون 2022/
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال نے اروناچل پردیش کی خوبصورت زیرو وادی میں یوگا اتسو میں شرکت کی جس میں یوگا کے بین الاقوامی دن 2022 کے 12 دن کی الٹی گنتی کا حصہ ہے ۔
آج صبح یوگا اتسو میں، مرکزی وزیر کے ہمراہ وزیر تعلیم، ثقافتی امور، مقامی امور، حکومت اروناچل پردیش، تابا ٹیڈیر اور وزیر زراعت، باغبانی، حیوانات اور ویٹرنری، حکومت اروناچل پردیش، ٹیگے ٹیکی کے ساتھ دیگر یوگا کے شائقین بھی موجود تھے۔
اس موقع پر خطاب کرتے ہوئے جناب سونووال نے کہا کہ یوگا دماغ اور جسم کو فروغ دیتا ہے۔ یہ ہماری روح کو پھر سے توانائی بخشتا ہے لیکن ہمیں پرسکون اور مرتب و منظم رکھتا ہے۔ انہوں نے کہا کہ بھگود گیتا نے یوگا کے جوہر کو خوبصورتی سے پہچانا ہے جو خود کا سفر ہے، خود سے، خود تک۔ انہوں نے مزید کہا کہ مجھے آج صبح خوبصورت وادی زیرو میں پریکٹس کر کے خوشی ہوئی ہے۔
ش ح۔ ش ت۔ج
Uno-6312
(Visitor Counter : 78
بجلی کی وزارت
کابینہ نے 210 میگا واٹ کے پہلے مرحلے کی لہری پن بجلی پروجیکٹ کے 1810 کروڑ روپے کی سرمایہ کاری کی تجویز کو منظوری دی
نئی دہلی، 04نومبر ،2020 / وزیر اعظم جناب نریندر مودی کی قیادت میں اقتصادی امور کی کابینہ کمیٹی نے 210 میگا واٹ کے پہلے مرحلے کے لہری پن بجلی پروجیکٹ کے لیے 1810.56 کروڑ روپے کی سرمایہ کاری کو منظوری دی۔ یہ پروجیکٹ ستلج دریا پر واقع ہے۔ یہ پروجیکٹ ہماچل پردیش کے شملہ اور کلو ضلعوں میں واقع ہے۔ اس پروجیکٹ کے ذریعے سالانہ طور پر 758.20 ملین یونٹ بجلی تیار کی جائے گی۔
اس پروجیکٹ پر ستلج جل ودھیوت نیگم لمیٹڈ  کی طرف سے عمل درآمد کیا جا رہا ہے۔ یہ عمل درآمد تعمیر کر و - ملکیت حاصل کرو - کام کاج کرو – دیکھ بھال کرو  کی بنیاد پر کیا جا رہا ہے، جس میں حکومت ہند اور ریاستی سرکار کی طرف سے سرگرم مدد دی جا رہی ہے۔ اس پروجیکٹ سے متعلق مفاہمت نامے پر رائزنگ ہماچل ، گلوبل انویسٹر میٹ کے دوران ہماچل پردیش سرکار کے ساتھ دستخط کیے گیے ہیں، جس کا افتتاح وزیراعظم جناب نریندر مودی نے 7 نومبر 2019 کو کیا تھا۔ حکومت ہند بنیادی ڈھانچے کے لیے 66.19 کروڑ روپے کی مدد فراہم کر کے اس پروجیکٹ کی مدد کر رہی ہے۔ اس پروجیکٹ سے بجلی محصول میں کمی لانے میں مدد ملی ہے۔
پہلے مرحلے کے لوہری پن بجلی پروجیکٹ کو 62 مہینے کی مدت کے اندر اندر شروع کیا جائے گا۔ پروجیکٹ سے پیدا کی جانے والی بجلی سے گرڈ کو استحکام فراہم کرنے میں اور بجلی سپلائی کی پوزیشن کو بہتر بنانے میں مدد ملے گی۔ اس کے ساتھ ساتھ گرڈ کو قابل قدر ، قابل تجدید توانائی فراہم کرنے کے ساتھ ساتھ اس پروجیکٹ سے سالانہ طور پر ماحول سے 6.1 لاکھ ٹن کاربن ڈائی آکسائڈ میں کمی بھی آئے گی۔
پروجیکٹ کی تعمیراتی سرگرمیوں کے نتائج کے طور پر تقریباً 2 ہزار افراد کو براہ راست اور بالواستہ روزگار فراہم ہوگا اور ریاست کی مجموعی ، سماجی اور اقتصادی ترقی میں مدد ملے گی۔ مزید یہ کہ ہماچل پردیش کو پہلے مرحلے کے لوہری پن بجلی پروجیکٹ سے 40 سال کے پروجیکٹ لائف سائیکل کے دوران تقریباً 1140 کروڑ روپے کی مالیت کی مفت بجلی کا فائدہ حاصل ہوگا۔ اس پروجیکٹ سے متاثر ہونے والے کنبوں کو دس سال تک ہر مہینے بجلی کے 100 یونٹ فراہم کیے جائیں گے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔04
U – 6948
(